Държавен вестник, бр. 64, 2014 г., стр. 69

БРОЙ  64	
Д Ъ Р Ж А В Е Н  В Е С Т Н И К 	
СТР.  69  
4. Тестовете за установяване на нивото на 
физическите качества са групирани в тестови 
батерии (приложение № 1.2):
4.1. резултатите на кандидатите се оценяват 
с „отличен“ или „добър“;
4.2. за „изпълнил“ се счита кандидат, полу­
чил оценки „отличен“ и най-много една оценка 
„добър“ от всичките тестове;
4.3. за „неизпълнил“ се счита кандидат, кой­
то не е покрил Тест № 7 – „Гладко бягане за 
12 минути“ с оценка „отличен“, независимо от 
получените резултати на останалите тестове.
5. Изследването на физическата годност се 
извършва при унифицирани условия за:
5.1. еднаква организация на провеждане;
5.2. еднаква технология на измерване;
5.3. пълна размерност на отчитането и запис­
ването на постиженията.
6. Кандидатът се явява за изследване на фи­
зическата годност след представяне на лична 
карта и документ от здравно заведение или личен 
лекар, издаден в срок не по-рано от 3 дни преди 
датата на явяване на изпита, удостоверяващ, че 
лицето няма медицински противопоказания за 
участие в дейности с физическо натоварване. 
Кандидатът се явява с подходящ спортен екип.
7. Изследването на физическата годност се 
извършва в два дни по график, определен от 
конкурсната комисия.
8. Неявяването на кандидат за изследване 
на физическата годност се счита за доброволен 
отказ от участие в конкурсната процедура.
9. Не се допуска повторно явяване на кандидат 
за изследване на физическата годност в рамките 
на обявения конкурс.
10. В случай че важна причина възпрепятства 
явяването му на определената дата, най-късно 
до началото на изпита кандидатът може да по­
даде заявление до председателя на конкурсната 
комисия за определяне на друга дата или час в 
рамките на изготвения график, като задължител­
но прилага официален документ, удостоверяващ 
възпрепятстващите обстоятелства.
11. Ред за провеждане на изпита:
11.1. информиране на кандидатите за реда и 
начина на провеждане;
11.2. демонстрация на тестовете от тестовите 
батерии;
11.3. разгряване на кандидатите (предоставя 
се възможност за подготовка на организма и 
избягване на риск от травми);
11.4. изпълнение на тестовете (подреждането 
на тестовете да е съобразено с предшестващото 
натоварване, както и времето за отдих между 
тях, като тестът, измерващ качеството „издръж­
ливост“, се изпълнява последен).
12. Индивидуалните резултати от всеки про­
веден тест се вписват в картата за оценка на 
физическата годност (приложения № 1.3 и № 1.5), 
с която кандидатите за назначаване на държавна 
служба в МВР се запознават срещу подпис.
13. Измерените резултати са окончателни и 
в тях не могат да бъдат правени поправки освен 
такива, които са необходими за отстраняване на 
явни фактически грешки. Поправките се заве­
ряват от председателя на конкурсната комисия.
14. Структурата, в която е обявен конкурсът, 
осигурява спортните съоръжения, необходимото 
материално оборудване и организира медицин­
ския надзор.
15. Конкурсната комисия определя:
15.1. мястото и периода на провеждане на 
изпита за установяване на физическата годност;
15.2. одобрява спортните съоръжения и по­
собия;
15.3. не допуска провеждането на тестирането 
без медицински надзор;
15.4. дава указания за реда на провеждане 
на тестовете и за попълване картата за оценка 
на кандидата;
15.5. инструктира кандидатите чрез демон­
страция на тестовете, обяснява критериите за 
оценка, мерките за безопасност и начина за 
информиране на резултатите;
15.6. обработва резултатите и ги отразява в 
протокол (приложения № 1.4 и № 1.6).
Приложение № 1.1
Описание на тестове за изследване на физиче­
ската годност
Тест № 1 – „Катерене по върлина“ 
Тестът се изпълнява на вертикална върлина 
(метална тръба) с дължина 6 метра със свободен 
долен край.
Изходно положение: Хват с едната ръка за 
върлината.
Изпълнение: Разрешено е катерене с ръце 
и крака. При достигане на върха кандидатът 
докосва напречната греда с длан.
Времето за изпълнение се измерва с хроно­
метър с точност до 0,1 сек.
Тест № 2 – „Коремно възлизане“
Тестът се изпълнява на висилка с височина, 
съобразена с ръста на кандидата.
Изходно положение: Тялото е във вис, а ръцете 
са обтегнати и са разтворени на ширината на 
раменете. По избор ръцете са в подхват, надхват 
или смесен хват.
Изпълнение: Упражнението започва с на­
биране и излизане на брадата над висилката. 
След лека чупка на тялото краката се повдигат 
по посока на лоста до достигане на вертикално 
положение. Следва сгъване на трупа и поставяне 
на корема върху лоста, повдигане на гърба с 
обръщане на хвата до опора с положение обтег­
нати ръце и тяло.
Допуска се и друго техническо изпълнение 
на упражнението.
Постижението се брои в цели числа.
Тест № 3 – „Гладко бягане 60 м“
Тестът се провежда на лекоатлетическата 
писта или на друго равно, хоризонтално място.
Изходно положение: Упражнението се изпъл­
нява от висок старт.
Изпълнение: Кандидатът се стреми да пробяга 
разстоянието за възможно най-кратко време.
Времето за изпълнение се измерва с хроно­
метър с точност до 0,1 сек.
Тест № 4 – „Набиране от вис“
Тестът се изпълнява на висилка с височина, 
съобразена с ръста на кандидата.